SEBUAH SIRI ASLI NETFLIX
Kuasa mutlak.
Mengakulah. Anda tahu anda mahukannya.
Anda cuma tidak tahu caranya.
Saya tahu.
Ada buku panduan.
Siri taktik yang digunakan oleh penzalim paling terkenal
untuk mencapai kuasa tidak terhingga.
Setiap seorang dengan caranya yang tersendiri.
MERAMPAS KUASA
MENUMPASKAN PESAINGMU
MEMERINTAH DENGAN ZALIM
MENGAWAL KEBENARAN
MENCIPTA MASYARAKAT BAHARU
Namun, ada satu masalah.
Laluan ini melibatkan pilihan yang tidak menyenangkan.
Namun, siapa kata memerintah itu mudah?
Mahu lihat kandungannya?
Apabila saya sebut perkataan "penzalim", apa yang difikirkan?
PEMERINTAH ZALIM DAN MENINDAS
Tidak. Terlalu mudah.
Kezaliman ialah kerajaan untuk orang yang mahu hasil.
Sejarah manusia menunjukkan kebebasan bukan norma.
Kita suka diperintah.
Apabila hidup dalam masa yang sukar, ada tarikannya apabila seseorang muncul,
menemui detik mereka dan kata, "Saya seorang boleh selesaikan semuanya."
Itulah yang dibuat oleh penzalim paling hebat dalam sejarah,
mengubah masyarakat mereka dari atas ke bawah.
Dengan mengikut setiap langkah mereka,
anda juga boleh!
Ada panduan untuk kezaliman.
Untuk menjadi penzalim, anda perlu ikut langkah-langkah itu.
Itu saja.
Sebelum anda boleh buat apa-apa, anda perlu menonjolkan diri
dan menyambar kuasa.
Di situlah bermulanya kisah kita,
artis landskap tidak berjaya
yang mencipta semula dirinya menjadi lelaki paling berkuasa di dunia.
Ini dia. Adolf Hitler.
Hanya sebulan selepas menjadi pemerintah mutlak Jerman.
Jadi, bagaimana sebenarnya Adolf Hitler menjadi Adolf Hitler?
Apa yang anda boleh pelajari daripadanya untuk berkuasa?
*LUKISAN OLEH ADOLF HITLER
Hitler dalam usia 20-an ialah artis yang kecewa, pokai,
tiada kawan dan tidak berjaya.
Ada seseorang bertemu Hitler
dan dia kata, "Saya rasa dia tidak mengagumkan.
Dia sangat kurus. Tangannya berpeluh ketika bersalaman."
Bagaimana lelaki ini akhirnya dapat karisma yang menawan
di serata negara Eropah yang begitu besar pada abad ke-20?
Sebenarnya, ia amat mudah.
Jika anda mahu memerintah,
anda perlu percaya anda boleh memerintah.
TAKTIK YAKIN TERHADAP DIRI SENDIRI
Penzalim lazimnya memiliki
keyakinan megalomania terhadap kebolehan mereka sendiri.
Mereka perlu memilikinya.
Mereka anggap diri mereka sebagai pembebas.
Mereka selalunya yakin
mereka saja boleh selamatkan dunia
dan menjadikannya lebih baik.
Dalam kata lain, mereka istimewa.
Seperti yang anda lihat, bukan Hitler saja yang rasa begitu.
Tayangkan filem.
Menurut legenda Korea Utara, pada saat kelahiran Kim Jong-Il,
bintang baharu menyinari langit,
pelangi berganda muncul dan musim sejuk menjadi musim bunga.
Saddam Hussein mendakwa bahawa dia dipilih oleh Tuhan
sebagai pemerintah abadi Iraq
dan beberapa kejadian dia mengelak maut dijadikan sebagai bukti pelantikan Tuhan.
Diktator Haiti, François Duvalier pula mendakwa
bahawa dia merupakan makhluk abadi
dan memiliki kuasa voodoo yang menyebabkan pembunuhan JFK.
Siapa yang menyangkal?
Namun, di mana anda boleh cari sumber kepercayaan rohani anda?
Hitler mendakwa dia menemuinya di tempat yang tidak dijangka.
Parit berendam darah semasa Perang Dunia Pertama.
Satu hari semasa bertugas, dia terdengar suara aneh dengan mesej.
"Bergerak."
Beberapa rakan seperjuangannya terbunuh serta-merta,
tetapi Hitler selamat tanpa sebarang kesan.
Apabila perang hampir tamat,
Hitler dan unitnya menjadi mangsa gas mustard di Pertempuran Ypres.
Semasa pulih di hospital berdekatan, paderi memberi berita buruk kepada Hitler.
Perang Dunia Satu sudah tamat.
Jerman menyerah kalah.
Dia terkejut hingga hilang penglihatan.
Kes kebutaan histeria.
Kemudian daripada kedukaannya,
muncul wawasan agung untuk masa depan negaranya.
Dari saat ini, Hitler tidak meragui matlamat istimewanya.
Hitler pernah berkata,
"Saya berjalan dengan kepastian diri seperti bermimpi ke arah takdir saya."
Sebaik saja dia ada misi untuk Jerman, dia bertindak secara automatik.
Tiada apa-apa yang mengganggunya daripada matlamat itu.
Itulah keyakinan yang diperlukan oleh bakal penzalim untuk mara.
Namun, ada juga yang guna istilah berbeza.
Orang yang berpotensi menjadi diktator selalunya sangat narsisistik.
Mereka percaya diri mereka amat penting di dunia ini
dan semuanya mesti berlaku mengikut kehendak mereka.
Ini sangat berbeza berbanding orang biasa.
Mungkin itu bukan sesuatu yang buruk.
Namun, sebelum mencapai takdir anda,
anda perlu mengatasi beberapa cabaran besar.
Pertama sekali, anda belum ada pengikut.
Untuk melancarkan kebangkitan kuasa,
anda perlukan mesej yang menyentuh jiwa manusia
dan ada satu cara yang akan menjaminnya.
TAKTIK BANGKITKAN KEMARAHAN
Dalam dunia sempurna, masyarakat tak perlu dibimbing tegas oleh penzalim,
tetapi lihat sekeliling anda. Orang marah
dan cari seseorang untuk disalahkan.
Kau raksasa pengganas!
Kebijaksanaannya ialah memahami sifat dendam
yang sudah pun wujud…
dan mempersembahkan diri sebagai penyelesaian
untuk balas dendam terhadap orang yang dibenci.
Mahu perhatian rakyat? Buku panduan itu jelas.
Tunjuk bahawa musuh mereka juga musuh anda…
INTELEKTUAL
…dan anda yang akan menumpaskan mereka.
LIBERAL
Seperti mereka.
Sejak muda lagi, bakal ketua Libya, Muammar Gaddafi
memberi ucapan bersemangat menentang monarki Barat
yang dipanggil korup
dan dianggap wira apabila memenangi rampasan kuasa.
Bapa Korea Utara, Kim Il-Sung, dikenali apabila mengingatkan rakyat
tentang penghinaan yang mereka alami
semasa pendudukan tentera Jepun.
Apabila Idi Amin bangkit, dia memfokuskan kemarahan Uganda
terhadap bekas pemerintah kolonial mereka, Britain.
Kita lihat mereka digulingkan di Uganda, bahawa imperialisme Britain sudah tamat.
Selepas Perang Dunia Pertama, Jerman mengalami hiperinflasi,
kadar pengangguran tinggi
dan orang perlukan wang yang banyak hanya untuk sebuku roti.
Dalam kalangan rakyat Jerman yang hampa ialah Adolf Hitler yang berusia 30 tahun,
yang bakal mengambil langkah untuk mendapatkan kuasa.
Munich, 1919.
Adolf Hitler ialah artis menganggur yang tidak memiliki wang
tetapi memiliki pendapat tentang semua yang tidak kena
dan orang yang salah.
Hitler dapat kerja sebagai pegawai perisikan tentera.
Tugas pertamanya ialah perhatikan pertemuan
kumpulan sayap kanan anti-Yahudi iaitu Parti Pekerja Jerman.
Bos Hitler mahu dia mengintip,
memerhati dan laporkan ke ibu pejabat.
Namun, mengikut arahan bukanlah kemahiran Hitler.
Kemarahan dan kekecewaan yang lama dipendam telah diluahkan.
Dia merungut tentang konspirasi pimpinan Yahudi
yang menghalang kemajuan orang Jerman.
Sebelum kita teruskan, biar lelaki ini memberitahu anda
tentang teori konspirasi Hitler.
Pada dasarnya, Hitler kata,
pembiaya Wall Street dan komunis di Moscow
adalah sebahagian daripada rancangan Yahudi.
Ia tak masuk akal, tapi Hitler meyakinkan orang Jerman.
Masuk akal atau tidak, kata-kata Hitler memainkan emosi.
Kini ahli parti,
Hitler obses untuk menyempurnakan persembahannya.
Kandungan ucapannya penuh dengan kebencian.
Menghapuskan orang Yahudi di Jerman,
dendamnya kerana Jerman telah dimalukan.
Jerman perlu bangkit semula demi maruah negara.
Tak lama kemudian, Hitler dinamakan ketua parti
yang diberi nama baharu.
Parti Pekerja Sosialis Kebangsaan Jerman
yang dikenali sebagai "Nazi".
Hitler kini ada ruang untuk meluahkan kemarahan
dan pengikut setia yang mendengar setiap katanya.
Bagi orang Jerman, dia menyatakan pendapat hati mereka
yang tidak dapat mereka luahkan.
Kenapa ia begitu berkesan?
Anda beri mereka kebenaran untuk menjadi diri yang sebenar.
Rasa tidak puas hati menyatukan orang ramai
dan rasanya sangat bagus kerana anda ada perpaduan
serta ketua yang kuat
untuk memimpin anda menentang minoriti
atau ancaman dari luar itu.
Sukar untuk percaya bahawa orang begitu mudah
menyalahkan orang lain, bukan?
PROPAGANDA YAHUDI BELI DARI KEDAI JERMAN!
Jangan buat-buat seperti orang Jerman pada tahun 20-an
adalah lebih teruk berbanding kita hari ini.
Jika anda benar-benar rasa
ada musuh di dalam negara,
anda tentu mahu ahli politik buat sesuatu.
Mudah untuk kita sekadar melihat
dan kata, "Saya takkan sesekali
makan kata-kata manis oleh penzalim seperti Hitler."
Pasti anda terpengaruh.
Namun, untuk mencapai kuasa mutlak,
ia bukan sekadar mesej yang menarik.
Utusan itu juga perlu meyakinkan.
Buku panduan akan ajar anda.
TAKTIK JADI PEMIMPIN BERJIWA RAKYAT
Sebagai penzalim, wajah anda akan mewakili negara anda.
Cara menampilkan wajah itu
akan bergantung pada anda.
Namun, pada peringkat awal ini, buku panduan memberikan nasihat khusus
tentang imej anda.
Tunjukkan anda sama seperti mereka.
Perlukan contoh?
Diktator Itali, Benito Mussolini
dengan bangga menggelar dirinya sebagai "pemimpin berjiwa rakyat"
dan selalu menceritakan asal-usulnya sebagai anak tukang besi dari pekan kecil.
Pada awal pemerintahannya,
Idi Amin memandu sendiri Jeep tanpa bumbung di Uganda
dan terkenal kerana selalu bermain akordion di majlis umum.
Muammar Gaddafi pula berpegang teguh pada budaya Bedouin
dengan memakai jubah etniknya serta berkhemah ketika mengembara.
Siapa lagi yang layak merealisasikan impian negara
berbanding seseorang yang memahami rakyat
dan memiliki impian yang sama?
Inilah tanda-tanda penzalim berjaya
yang mencapai asimilasi antara diri mereka dan rakyat.
Mereka tampil dan berkata, "Saya ialah awak. Awak ialah saya.
Kita satu organisma kolektif."
Hitler selalu cakap begini dalam ucapannya.
Saya hanya berminat dalam hal ehwal rakyat Jerman.
Saya milik mereka. Saya serahkan diri kepada rakyat Jerman.
Apabila anda mempersembahkan diri sebagai "pemimpin rakyat",
perkara kecil yang memberi banyak perbezaan.
Hitler tidak berpakaian mewah.
Dia selalu berpakaian seragam.
Hakikat bahawa dia beraksi dalam Perang Dunia Pertama
dan mempercayai perang membentuk kelelakian,
anda sedar akan kepentingannya
untuk memenangi hati rakyat dan mengukuhkan sokongan.
Jadi, bagaimana dengan
misai itu?
Misainya berubah bentuk
daripada misai panjang yang dilihat dalam Perang Dunia Pertama
dalam imej awal Hitler.
Sesuatu membuatnya mengubah rupa.
Satu teori ialah dia memotong misai besar ala Kaiser Wilhelm
semasa perang agar ia muat dalam topeng gas.
Teori lain ialah dia guna pisau cukur untuk meniru wira Jerman kontemporari,
Hans Koeppen.
Mungkin Hitler tak terfikir misainya akan menjadi lambang abadi.
Kadangkala, bakal penzalim
cuma bernasib baik.
Ia akhirnya menjadi misai berus gigi klasik
yang digunakan oleh lelaki kelas rendah dan sederhana
di seluruh Eropah.
Hitler sebenarnya tunjukkan, "Saya dari latar belakang begini."
Setelah anda kukuhkan hubungan anda dengan rakyat jelata,
anda mungkin rasa takdir memihak kepada anda,
tetapi jangan gopoh.
Untuk mencipta sejarah,
anda perlu tarik perhatian pada tahap yang mendalam.
Fikiran separa sedar mereka.
TAKTIK PENJENAMAAN GERAKAN
14 TAHUN SEBELUM HITLER MENJADI DIKTATOR
Dari dewan-dewan bir pada tahun 1920-an,
parti Nazi semakin berkembang,
tetapi ada banyak parti sayap kanan
yang merebut kuasa.
Seperti mana-mana produk, untuk membezakan perjuangan anda,
anda perlukan strategi pemasaran.
Ada 192,000 botol yang berbaris di sini setiap hari.
Hitler secara semula jadinya pandai mengiklan.
Mesin itu seolah-olah memberi nyawa,
mengubahnya menjadi simbol diri kita,
beratur untuk masa depan, digerak oleh kuasa di luar kawalan kita,
bersedia untuk pergi ke destinasi yang tidak diketahui.
Hitler tahu kuasa imej itu.
Dia sedar akan kuasa penjenamaan.
Bukan saja perlu ada orangnya,
tapi anda juga perlu ada ikonografi untuk mengiringinya.
Bercakap tentang simbol, anda perlu akui,
simbol ini agak berkuasa.
Boleh dikatakan tiada jenama yang lebih terkenal
daripada swastika dalam bulatan putih di bendera merah.
Ia masih menjadi ikon paling berkuasa yang pernah wujud di planet ini.
Walaupun simbol akan menambat perhatian,
pasukan anda yang berkuasa
dan mereka perlu digayakan demi kejayaan anda.
*DIREKA OLEH HUGO BOSS
Hitler melaksanakannya melalui kemeja tentera berwarna perang.
Kejayaan mendapatkan pakaian seragam itu
dan menyertai gerakan yang lebih penting daripada diri anda,
ia amat bermakna dalam pemikiran rakyat Jerman.
Pakaian seragam itu membawa erti pengorbanan, kewajipan,
ketaatan dan kesetiaan.
Dalam kata lain,
memakai pakaian seragam bererti anda ahli pasukan itu.
Siapa yang tak mahu sertai pasukan itu?
Keakuran adalah salah satu matlamat
yang penzalim ingin capai.
Sebabnya mereka kadangkala berjaya,
walaupun mengejutkan, ialah mereka boleh yakinkan pengikut
bahawa ia bukannya keakuran,
tetapi perpaduan.
Dengan penjenamaan dan penyatuan gerakan,
ia akan menjadi mustahil untuk diendahkan.
Hitler menarik orang ramai
melalui perarakan politik sebegitu.
Dengan swastika, askar berpakaian seragam, penggunaan obor, ucapan bersemangat,
anda pasti tergoda.
Kalau semuanya bersatu dan mengambil bahagian, marilah sertai.
Seronok bunyinya.
Namun, persembahan dan rupa yang hebat
tidak bererti kebangkitan kuasa anda terjamin.
Anda perlu meningkatkan tahap operasi anda.
Pemilihan staf yang betul akan memberi perbezaan besar.
TAKTIK BINA SKUAD ANDA
Tiada sesiapa memerintah seorang diri.
Bukan Idi Amin
atau Louis ke-14 yang bertitah, "L'etat c'est moi,"
"Betalah negara."
Orang tak memerintah sendiri.
Apabila merampas kuasa, anda perlukan pasukan yang dipercayai
untuk menguatkan mesej anda dan menyokong anda.
Sebagai bukti,
rakan tentera yang rapat dengan Muammar Gaddafi
membantunya menggulingkan Raja Libya
dan membentuk kerajaan yang diperintahnya lebih 40 tahun.
Saddam Hussein bergantung pada ahli keluarga
atau ahli puaknya sebagai sokongan utama sepanjang pemerintahannya.
Joseph Stalin melantik penyokong dalam Jawatankuasa Pusat Soviet
lalu membolehkannya menghapuskan pesaing
dan merampas kawalan sepenuhnya.
Namun, apabila anda membina pasukan untuk merampas kuasa,
bukan semua orang layak.
Setiap ketua memerlukan pasukan yang berbilang kemahiran
yang boleh menjadikan visi anda kenyataan.
Seorang penganjur yang mahir menjalankan dan mengembangkan gerakan anda.
Seorang askar yang kejam
yang boleh mendorong orang lain untuk menjalankan kehendak anda.
Pembantu dipercayai untuk mengawasi jadual ketat anda
dan merekodkan kata-kata mutiara anda,
dan wira berpingat
untuk mengagumkan golongan elit berwang
kerana revolusi bukannya murah.
Tentu sekali, anda perlu sentiasa mencari bakat baharu.
Namun, apabila gerakan anda berkembang, mungkin ada yang mencabar kuasa anda.
Jadi jangan lupa satu syarat yang paling penting.
Anda mahu seseorang yang anda boleh harapkan untuk setia.
Untuk itu, Hitler sentiasa boleh harapkan lelaki ini
yang menjadi pengikut paling setia.
Joseph Goebbels.
Goebbels mengasihi Hitler.
Dia dengar Hitler berucap di suatu acara
dan tertawan lalu berkata, "Okey. Dialah orangnya."
Goebbels memahami kuasa media moden,
pawagam dan kawalan media.
Dia juga memahami kuasa penekanan dan pengulangan mesej.
Joseph Goebbels menjadi ketua propagandanya.
Ya, bakat memang bagus,
namun yang penting ialah pengikut yang selalu mengutamakan anda,
walaupun keadaan menjadi buruk.
Goebbels memang pengikut sejatinya. Akhirnya, di bunker pada tahun 1945,
dia dan isterinya meracun enam anak mereka,
kemudian meracun dirinya
kerana dia tidak dapat bayangkan dunia tanpa Hitler.
Itulah erti kesetiaan.
Jika anda mengikuti buku panduan untuk merampas kuasa,
anda telah mengenal pasti misi suci anda, menggunakan kemarahan rakyat,
mencipta imej berjiwa rakyat
dan menjenamakan identiti tersendiri untuk gerakan anda.
Kini, anda memiliki pasukan tertinggi yang sedia berkhidmat.
Namun, sebagai langkah akhir,
anda memerlukan peluang untuk melancarkan tindakan.
Apabila ia tiba, anda tidak boleh terlepas.
TAKTIK PILIH MASA UNTUK BERTINDAK
Tekanan kian meningkat untuk merebut peluang,
jadi masanya amat penting.
Anda perlu memiliki kesabaran tinggi sebelum anda bertindak.
Kebolehan untuk menunggu dan bermain dalam jangka panjang.
Percayalah. Kesabaran anda akan mendapat ganjaran.
Saya tunjukkan.
Semasa menjadi naib presiden Iraq,
Saddam Hussein merekrut pasukan rahsia selama satu dekad
sebelum menggunakannya untuk menggulingkan bosnya.
Joseph Stalin merapati Lenin selama tujuh tahun
sebelum bapa Rusia itu akhirnya melantik Stalin.
Idi Amin di Uganda
dengan sabar memasukkan ahlinya daripada puak Kakwa ke dalam tentera
yang membantunya menumpaskan presiden.
Hitler hampir terlepas peluangnya
kerana bertindak terlalu awal.
11 TAHUN SEBELUM HITLER MENJADI DIKTATOR
Pemberontakan Kilat Dewan Bir.
Hitler mengarahkan rampasan kuasa sebelum masanya.
Dia telah mengetuai sekumpulan Nazi
di jalanan Munich
untuk merampas kuasa pemimpin politik Bavaria,
dijadikan tebusan agar melepaskan kuasa.
Ada banyak salah faham.
Akhirnya mereka tinggalkan dewan bir dan ditembak oleh polis.
Ia kesilapan besar.
PENJARA LANDSBERG
Hitler dihantar ke Penjara Landsberg.
Dia dipandang rendah oleh media sedunia.
Ada petikan dalam New York Times yang mengatakan,
"Herr Hitler dijangka akan bersara daripada khidmat awam."
Dia pun bersara dan tidak didengari lagi.
TAMAT
Oh, betul.
Dia di sana bersama pengikut paling setia, Rudolf Hess.
Hess yang meyakinkannya
untuk mula mencatatkan manifestonya.
Manifesto inilah yang akhirnya menjadi buku Mein Kampf,
"Perjuanganku".
Namun, mencatatkan matlamatnya
serta dibebaskan dari penjara selepas 9 bulan
tidak mengubah nasib Hitler serta-merta.
Malah, keadaan semakin teruk.
Zaman 20-an yang gilang-gemilang ialah zaman kebebasan suara dan peluang.
Cara berpakaian, gaya hidup mereka
dan wanita yang lebih bebas.
Ia mengujakan!
Tidak.
Perkara terakhir yang penzalim mahu ialah rakyat yang gembira.
Hitler menyepi pada tahun 1920-an.
Berlaku pergelutan politik.
PARTI NAZI 2.6%
Mujurlah, zaman gilang-gemilang tidak kekal.
Pada bulan Oktober 1929, Bursa Saham Amerika Syarikat menjunam
diikuti oleh pasaran di serata dunia.
Sejurus selepas Zaman Kemelesatan melanda, populariti parti Nazi melonjak.
Sebelum Zaman Kemelesetan, tidak pernah diduga
bahawa mereka akan menjadi parti dominan.
Julai 1932 ialah kemuncak populariti parti Nazi dengan 37 peratus,
jadi Hitler dilantik sebagai canselor.
30 JANUARI 1933 HITLER DILANTIK SEBAGAI CANSELOR JERMAN
Rampasan kuasa Hitler
semasa menjadi canselor bukannya mutlak.
Dia bukan ketua negara. Presiden masih di atasnya.
Dia perlu mengambil peluang untuk menguatkan genggaman kuasanya.
Tiada peluang lebih baik berbanding krisis yang menjelma.
Kebakaran Reichstag membolehkan dia bertindak.
27 FEBRUARI 1933
Apa yang lebih teruk daripada melihat pusat kerajaan anda terbakar?
Namun, apabila Hitler tiba,
dia nampak tidak terkejut, tetapi seperti mendapat ilham.
"Anda menyaksikan permulaan era baharu sejarah Jerman,"
katanya kepada wartawan.
Dia meluru ke pejabat akhbar parti Nazi dan bekerja sehingga subuh.
Esoknya, tajuk berita Hitler menyalahkan komunis untuk kebakaran itu.
Ada juga teori berbeza tentang kejadian itu.
Mereka percaya bahawa anggota Nazi memulakan kebakaran atas arahan Hitler
bagi meraih simpati untuk perjuangan mereka.
Mengabaikan bisikan mereka,
Hitler mendesak menteri menandatangani dekri kecemasan yang telah ditulisnya,
menjadikan Jerman negara polis di bawah kawalan Nazi,
lalu membawanya kepada Presiden Paul von Hindenburg.
Dia tidak dapat menandingi kemahuan Hitler
atau krisis negara yang kian bergolak.
Dekri rasmi itu memberi Hitler kuasa penuh untuk memenjarakan lawan,
membubarkan semua parti politik melainkan Nazi dan menyekat media.
Hitler mencari peluang
untuk menamatkan kebebasan awam dan menumbangkan pembangkang,
dan dia menemuinya.
Bakal diktator memiliki intuisi untuk mengetahui
bahawa apabila orang diugut,
mereka mencari kepimpinan yang berwibawa
dan menyokong lelaki yang kuat.
Semuanya telah diatur, kini cuma menunggu masanya.
Tujuh belas bulan kemudian, von Hindenburg meninggal dunia
lalu Adolf Hitler menjadi canselor dan presiden Jerman,
hanya 16 tahun selepas menyedari takdirnya dalam parit Perang Dunia Pertama,
dan dia baru bermula.
Bagi mereka yang bertahan sejauh ini, tahniah diucapkan!
Anda telah membina gerakan dan merampas kuasa.
Kini masanya untuk berita buruk.
Anda bukan lagi di bawah.
Anda ketua,
itu bermakna anda akan sentiasa disasarkan.
Jadi apa caranya untuk menyatukan kuasa
dan mengawal lawan anda?
Dalam perjalanan anda, biar Saddam Hussein menjawab persoalan
dalam fikiran setiap penzalim baharu dan mudah terdedah.
Bagaimana anda mengelak ancaman?
Terjemahan sari kata oleh Liyana Osman